Maruchi Fresno

**María de Lourdes Gómez-Pamo López del Fresno**, coñecida artisticamente como **Maruchi Fresno**, nada en Madrid o 14 de febreiro de 1916 e finada no Escorial o 19 de xullo de 2003
, foi unha actriz española.
## Traxectoria 
Filla do actor e caricaturista Fernando Fresno, os seus primeiros contactos co mundo da escena producíronse cando aínda non finalizara os seus estudos elementais, debutando no cine á idade de 18 anos coa película *El agua en el suelo*, de Eusebio Fernández Ardavín.

Licenciouse en Ciencias químicas, e ao comezo da Guerra Civil emigrou á Arxentina, onde continuou a súa carreira teatral.

Unha vez finalizada a contenda regresou a España e converteuse nunha das figuras máis sólidas do panorama artístico do momento, tanto en cine como en teatro. Na pantalla grande participou en películas como *Nostalgia*, (1942), de Juan de Orduña, *Altar mayor* (1943), de Gonzalo Delgrás, *Reina santa* (1946), de Rafael Gil, *Serenata española* (1947), de Juan de Orduña, *Brigada criminal* (1950), de Ignacio Iquino, *Balarrasa* (1950) ou *Catalina de Inglaterra* (1951), estas dúas últimas de José Antonio Nieves Conde. En teatro cultivou numerosos éxitos, por exemplo con *María Estuardo* e *O soño dunha noite de verán* (1950).

En 1953 contraeu matrimonio co director de teatro e escritor Juan Guerrero Zamora, co que tivo un fillo. Separouse de Guerrero Zamora anos máis tarde.

A partir dos anos 60, a súa presenza cinematográfica foise reducindo progresivamente. Interveu en *Algo amargo en la boca* (Eloy de la Iglesia, 1969) ou *La regenta* (Gonzalo Suárez, 1974), pero seguiu mantendo a súa actividade tanto a nivel teatral como televisivo.

Durante anos, interpretou sobre as táboas *El milagro de Anna Sullivan* (1961), no papel de "Kate Keller", *El zapato de raso* (1965), de Paul Claudel, *Águila de blasón*, de Valle-Inclán (1966), *Fedra* (1973), de Miguel de Unamuno, *Tauromaquia* (1975), de Juan Antonio Castro, *Medea* (1979), de Eurípides, *Mariana Pineda* (1982), de Federico García Lorca, *Perico Andrónico* (1983), de William Shakespeare, *¡Oh Penélope!* (1986), de Gonzalo Torrente Ballester e *La importancia de llamarse Wilde* (1992). Tamén interveu asiduamente nos espazos dramáticos de Televisión Española: *Estudio 1* e *Novela*, así como na serie *Clase media*, protagonizada por Antonio Ferrandis.

## Filmografía 
### Cine 
### Televisión 
* ***¡Ay, Señor, Señor! ***
** *Vejez, divino tesoro! (1 de xaneiro de 1995)*
* ***Clase media*** (1987)
* ***Teatro Estudio***
** *La marquesa Rosalinda* (26 de marzo de 1981)
* ***Noche de teatro***
** Águila de blasón (17 de maio de 1974)
* ***Las Tentaciones***
** *El inverno que viene* (2 de novembro de 1970)
* ***Hora once***
** *La bella del bosque* (13 de abril de 1969)
** *Horatio Sparkins* (8 de xullo de 1972)
* ***El Premio***
** *Palabras en el aire* (25 de novembro de 1968)
* ***Teatro de siempre***
** *El placer de la honradez* (28 de febreiro de 1968)
* ***Estudo 1***
** *Don Juan Tenorio* (2 de novembro de 1966)
** *El teatrito de Don Ramón* (1 de xullo de 1969)
** *Ocho mujeres* (29 de xuño de 1973)
** *Una mujer sin importancia* (6 de xullo de 1980)
** *En Flandes se ha puesto el sol* (10 de abril de 1981)
** *Mariana Pineda* (22 de agosto de 1983)
* ***Novela***
** *El hombre herido* (8 de agosto de 1965)
** *El fin de un largo viaje* (4 de abril de 1966)
** *Felipe Derblay* (27 de novembro de 1967)
** *Raffles* (11 de marzo de 1968)
** *El invernadero* (5 de xaneiro de 1976)
** *Pequeñeces* (8 de marzo de 1976)
** *El hombre de los aplausos* (10 de xaneiro de 1977)
** *Las cerezas del cementerio* (11 de abril de 1977)
* ***Primera fila***
** *Un marido de ida y vuelta* (15 de xaneiro de 1964)
* ***Gran teatro***
** *Don Juan Tenorio* (27 de outubro de 1963)
* ***Teatro de familia***
** *La gran mentira* (3 de xullo de 1963)
** *Café para dos* (14 de xaneiro de 1965)
** *La profesora de declamación* (25 de febreiro de 1965)

## Premios 
* Medalla do Círculo de Escritores Cinematográficos á mellor actriz principal (1951), por *Catalina de Inglaterra*.
* Fotogramas de Prata: Mellor intérprete de cine español (1952), por *Catalina de Inglaterra*.
* Premio da Unión de Actores (1994) a Toda unha vida.
* Medalla ao Mérito Artístico do Concello de Madrid

## Notas 
## Véxase tamén